stanford-oval/wikipedia huggingface dataset:
เล่าจ๋อง

| เล่าจ๋อง (หลิว ฉง) |
| --- | --- |
劉琮

ข้าหลวงมณฑลเฉงจิ๋ว (青州刺史)
ดำรงตำแหน่ง ค.ศ. 208 (208) – ค.ศ. ? (?)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
ขุนนางที่ปรึกษาผู้เสนอคำค้าน (諫議大夫)
ดำรงตำแหน่ง ค.ศ. 208 (208) – ค.ศ. ? (?)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
ที่ปรึกษาทัพ (參同軍事)
ดำรงตำแหน่ง ค.ศ. 208 (208) – ค.ศ. ? (?)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
เจ้ามณฑลเกงจิ๋ว (荊州牧)
ดำรงตำแหน่ง ค.ศ. 208
กษัตริย์: พระเจ้าเหี้ยนเต้
ก่อนหน้า: เล่าเปียว
ถัดไป: เล่ากี๋ (ในฐานะข้าหลวงมณฑล)
 
ข้อมูลส่วนบุคคล
เกิด: ไม่ปรากฏ
เสียชีวิต: ไม่ปรากฏ
คู่สมรส: หลานสาวของชัวฮูหยิน
บุพการี: เล่าเปียว (บิดา) ต้านซี (มารดา)
อาชีพ: ขุนนาง
บรรดาศักดิ์: โหฺว

เล่าจ๋อง (มีการระบุถึงในช่วง ค.ศ. 207–208) หรือชื่อในภาษาจีนกลางว่า หลิว ฉง (การออกเสียงไฟล์:Liu Cong.ogg; จีนตัวย่อ: 刘琮; จีนตัวเต็ม: 劉琮; พินอิน: Liú Cóng) เป็นขุนนางจีนที่มีชีวิตอยู่ในช่วงปลายราชวงศ์ฮั่นตะวันออก เขาเป็นบุตรชายคนเล็กของเล่าเปียว เจ้ามณฑลเกงจิ๋ว
ประวัติ

บ้านเกิดของเล่าจ๋องอยู่ที่อำเภอเกาผิง (高平) เมืองซันหยง (山陽 ชานหยาง; ปัจจุบันคือเมืองโจวเฉิง มณฑลชานตง) เล่าจ๋องเป็นบุตรชายคนที่ 2 ของเล่าเปียวเจ้ามณฑลเกงจิ๋ว (荊州 จิงโจว ครอบคลุมมณฑลหูเป่ย์และหูหนานในปัจจุบัน) เขาเป็นลูกหลานของหลิวอวี่ เขามีพี่ชายร่วมมารดาคนหนึ่งคือเล่ากี๋ซึ่งเกิดกับภรรยาคนแรกของเล่าเปียวคือต้านซี ซึ่งแม่ของพวกเขาเสียชีวิตก่อนวัยอันควร
ตอนแรกเล่าเปียวโปรดปรานเล่ากี๋ลูกชายคนโตของเขาเพราะเล่ากี๋มีรูปร่างหน้าตาคล้ายกับเขา ต่อมาเล่าจ๋องได้แต่งงานกับหลานสาวของภรรยาคนที่ 2 ของเล่าเปียวคือชัวฮูหยิน ด้วยเหตุนี้ ตระกูลชัวจึงสนับสนุนเล่าจ๋อง และพวกเขามักจะพูดไม่ดีเกี่ยวกับเล่ากี๋ต่อหน้าเล่าเปียว เล่ากี๋ไม่ได้รับความโปรดปรานจากพ่อของเขาและปฏิบัติตามคำแนะนำของจูกัดเหลียง ที่จะออกจากซงหยง (襄陽 เซียงหยาง) เมืองเอกของมณฑลเกงจิ๋ว และเดินทางไปยังกังแฮ (江夏 เจียงเซี่ย) ในทางกลับกัน เล่าเปียวรักเล่าจ๋องอย่างสุดซึ้งและต้องการให้บุตรชายคนเล็กสืบทอดตำแหน่งเจ้ามณฑลเกงจิ๋ว เป็นผลให้เกิดความแตกแยกระหว่างเล่าจ๋องและเล่ากี๋
ในปี ค.ศ. 208 เล่าเปียวป่วยหนักและเล่ากี๋กลับมาจากกังแฮ เพื่อเยี่ยมพ่อของเขา น้องชายของชัวฮูหยิน คือชัวมอ (蔡瑁 ไช่ เม่า) และหลานชายของเล่าเปียว คือเตียวอุ๋น (張允 จาง ยฺหวิ่น) กังวลว่าเล่าเปียวอาจเปลี่ยนใจหลังพบกับเล่ากี๋ จึงปฏิเสธเล่ากี๋ไม่ให้เข้าพบเล่าเปียว เล่าเปียวถึงแก่อนิจกรรมหลังจากนั้นไม่นาน และเล่าจ๋องกลายเป็นเจ้ามณฑลเกงจิ๋วคนใหม่
ประมาณหนึ่งเดือนต่อมา โจโฉขุนศึกที่ควบคุมราชสำนักฮั่นและจักรพรรดิหุ่นเชิดคือพระเจ้าเหี้ยนเต้ ได้นำกองทัพมุ่งลงใต้เพื่อบุกเกงจิ๋ว ที่ปรึกษาของเล่าจ๋องประกอบด้วยเก๊งอวด ฮันสง และฮูสวน เรียกร้องให้เขายอมจำนนต่อโจโฉ ในตอนแรก เล่าจ๋องต้องการต่อต้าน แต่ในที่สุด ฮูสวนก็เกลี้ยกล่อมเขาให้ยกเลิกแนวคิดนี้ เมื่อกองทัพของโจโฉมาถึงซงหยง เล่าจ๋องก็ยอมจำนนต่อโจโฉ  โจโฉแต่งตั้งเล่าจ๋องเป็นข้าหลวงมณฑลเฉงจิ๋ว และมอบบรรดาศักดิ์โหฺวให้ ภายหลังเล่าจ๋องได้รับการเลื่อนตำแหน่งเป็นเจี้ยนอี้ต้าฟู่ (諫議大夫) และชานถงจวิ้นชื่อ（参同軍事）จากการทูลเสนอของโจโฉ
ใน สามก๊ก

ในนิยายอิงประวัติศาสตร์สมัยคริสต์ศตวรรษที่ 14 เรื่องสามก๊ก เล่าจ๋องเกิดจากภรรยาคนที่สองของเล่าเปียวคือชัวฮูหยิน ชัวฮูหยินเกลียดเล่ากี๋และเธอวางแผนกับชัวมอน้องชายของเธอเพื่อฆ่าเล่ากี๋ เล่ากี๋หลบเลี่ยงอันตรายโดยออกจากซงหยง และเดินทางไปยังกังแฮ เล่าจ๋องสืบทอดตำแหน่งพ่อของเขาในฐานะเจ้ามณฑลเกงจิ๋ว หลังจากเล่าเปียวเสียชีวิตในปี ค.ศ. 208
เมื่อโจโฉรุกรานเกงจิ๋วในปี ค.ศ. 208 เล่าจ๋องก็ยอมจำนนทันทีและมอบเกงจิ๋วให้โจโฉ อย่างไรก็ตามเล่ากี๋ปกป้องกังแฮและเป็นพันธมิตรกับเล่าปี่ และซุนกวน เพื่อต่อต้านโจโฉ โจโฉแต่งตั้งเล่าจ๋องเป็นข้าหลวงมณฑลเฉงจิ๋ว และสั่งให้ทหารพาเล่าจ๋องและแม่ของเขาไปที่นั่น โดยที่เล่าจ๋องไม่รู้ตัว โจโฉแอบสั่งให้อิกิ๋มนำคนของเขาไปฆ่าเล่าจ๋อง และชัวฮูหยิน ในขณะที่พวกเขากำลังเดินทางไปเฉงจิ๋ว
ดูเพิ่ม

ตัวละครในสามก๊ก
เล่าเปียว
เล่ากี๋ (หลิว ฉี)
ชัวฮูหยิน
ชัวมอ
ฟารูก มะห์มูด

| ฟารูก มะห์มูด |
| --- | --- |

สัญชาติ:  อินเดีย
อาชีพ: นักธุรกิจ
เว็บไซต์: www.silverlinerealty.com
ฟารูก มะห์มูด (อังกฤษ: Farook Mahmood) เป็นทั้งนักธุรกิจ, นักการกุศล และนักสังคมสงเคราะห์ชาวอินเดีย เขาเป็นประธานและกรรมการผู้จัดการของซิลเวอร์ไลน์กรุ๊ป ซึ่งเป็นธุรกิจอสังหาริมทรัพย์ที่ตั้งอยู่ ณ บังกาลอร์ เขายังเป็นเลขานุการกิตติมศักดิ์ของอัล-อามีนเอ็ดดูเคชันแนลโซไซตี และเป็นประธานผู้ก่อตั้งสมาคมนายหน้าอสังหาริมทรัพย์แห่งชาติในประเทศอินเดีย
ชีวิตส่วนตัว

ภายหลังจากการสำเร็จการศึกษาขั้นพื้นฐาน มะห์มูดได้รับปริญญาสาขาการจัดการอสังหาริมทรัพย์ เขายังสำเร็จการศึกษาด้านหลักและการปฏิบัติทางอสังหาริมทรัพย์จากมหาวิทยาลัยแคลิฟอร์เนีย ฟูลเลอร์ตัน ในสหรัฐอเมริกา
อาชีพ

มะห์มูดเป็นผู้อำนวยการของเอ็ม/เอสซิลเวอร์ไลน์เรียลตีไพรเวทลิมิเต็ด, เอ็ม/เอสมาริโกลด์เอสเตทไพรเวทลิมิเต็ด, เอ็ม/เอสซิลเวอร์ไลน์บิสิเนสแอนด์เทคพาร์คไพรเวทลิมิเต็ด และโกลบอลเอดจ์ซิสเต็มแอนด์เซอร์วิสลิมิเต็ด (สหราชอาณาจักร) และเป็นหุ้นส่วนของเอ็ม/เอสทิวดอร์อินเวสท์เมนท์ เขาเริ่มก่อตั้งสมาคมอสังหาริมทรัพย์บังกาลอร์ของอินเดียใน ค.ศ. 2000 และได้เป็นประธานของสมาคมดังกล่าว เขายังเป็นผู้ก่อตั้งสมาคมนายหน้าอสังหาริมทรัพย์แห่งชาติในประเทศอินเดีย
มะห์มูดเป็นสมาชิกสภาผู้แทนราษฎรเพียงของอินเดียที่ได้รับการเลือกตั้งในสมาคมอสังหาริมทรัพย์นานาชาติ ที่สหรัฐอเมริกา เขาเป็นตัวแทนของอินเดียเข้าร่วม "คณะทำงานระดับมันสมอง" ที่กรุงปารีส และเป็นสมาชิกสหพันธ์อสังหาริมทรัพย์นานาชาติ และที่ปรึกษานานาชาติของคณะเอฟเอ็นเอไอเอ็ม (ประเทศฝรั่งเศส) ตลอดจนเป็นสมาชิกของเอฟอาร์ไอซีเอสที่สถาบันผู้สำรวจรังวัด และเป็นรองประธานสภาโบรกเกอร์โลก รวมถึงปัจจุบันเป็นประธานสมาคมนายหน้าซื้อขายอสังหาริมทรัพย์บังกาลอร์ (บีอาร์เอ-ไอ) มะห์มูดเป็นตัวแทนของประเทศอินเดียในการประชุมเวิลด์คองออฟเกรสเอฟไอเอบีซีไอที่เซนต์ปีเตอส์เบิร์ก ประเทศรัสเซีย
อาชีพ > กิจกรรมทางสังคม

มะห์มูดเป็นผู้ดูแลทรัพย์สินของมูลนิธิซิลเวอร์ไลน์ ซึ่งให้การรองรับการให้บริการทางสังคมต่าง ๆ เช่น ทุนการศึกษา, ความช่วยเหลือทางการแพทย์, ที่อยู่อาศัยหลังการเกษียณ ฯลฯ เขาเป็นผู้อำนวยการของรางวัลอาชีวศึกษาแห่งสโมสรโรตารีมิดทาวน์บังกาลอร์ เขาเป็นประธานของคณะกรรมการทุนการศึกษาอัล-อามีน และสมาชิกผู้อุปถัมภ์คณะกรรมการผู้บริหารแห่งอัล-อามีนเอ็ดดูเคชันแนลโซไซตี ปัจจุบันเขายังเป็นสมาชิกของคณะกรรมการแห่งเซ็นทรัลวาคฟ์เคานซิลซึ่งมุ่งเน้นไปที่การพัฒนาสินทรัพย์วาคฟ์ในประเทศอินเดีย ลักษณะของการพัฒนาได้แก่การช่วยอุดหนุดสมาชิกประจำรัฐ, เงินให้กู้ยืมเพื่อการศึกษาแบบปลอดดอกเบี้ย, สวัสดิการสตรี, การวางแผนและการให้คำปรึกษาสำหรับกิจกรรมของคณะกรรมการทั่วประเทศ มะห์มูดยังเป็นเลขานุการกิตติมศักดิ์ของอัล-อามีนเอ็ดดูเคชันแนลโซไซตีซึ่งมีการบริหารในกว่า 140 สถาบัน นอกจากนี้ เขายังเป็นรองประธานสโมสรโรตารีมิดทาวน์บังกาลอร์
อาชีพ > รางวัลและการยอมรับ

ผู้ให้บริการสินทรัพย์ยอดเยี่ยม
รางวัลซีเอ็นบีซีเอเชีย-แปซิฟิกพร็อพเพอร์ตี้สาขาผู้ให้บริการสินทรัพย์ยอดเยี่ยมของอินเดีย
อาชีพ > สมาชิก

สโมสรบังกาลอร์
สโมสรกอล์ฟบังกาลอร์
สมาคมกอล์ฟกรณาฏกะ
สถาบันเบาร์ริง
แหล่งข้อมูลอื่น

Silverline Realty
หลอดเลือดดำพอร์ทัลตับ

| หลอดเลือดดำพอร์ทัลตับ  (hepatic portal vein) |
| --- | --- |
The portal vein and its tributaries.  It is formed by the superior mesenteric vein and splenic vein.  Leinal vein is an old term for splenic vein.
รายละเอียด
รับจาก: ทางเดินอาหาร, ม้าม, ตับอ่อน
จาก: หลอดเลือดดำม้าม, หลอดเลือดดดำซุพีเรียมีเซนเทอริก
ออกไปยัง: ตับ
ตัวระบุ
ภาษาละติน: vena portae hepatis
MeSH: D011169
TA98: A12.3.12.001
TA2: 5092
FMA: 50735
อภิธานศัพท์กายวิภาคศาสตร์[แก้ไขบนวิกิสนเทศ]
หลอดเลือดดำพอร์ทัลตับ (อังกฤษ: hepatic portal vein) เป็นระบบหลอดเลือดในช่องท้องซึ่งนำเลือดจากทางเดินอาหารและม้ามไปยังตับ ส่วนใหญ่ประกอบขึ้นจากหลอดเลือดดำซูพีเรียมีเซนเทอริก (superior mesenteric vein) และหลอดเลือดดำม้าม (splenic vein) นอกจากนี้ยังรับเลือดจากหลอดเลือดดำอินฟีเรียมีเซนเทอริก (inferior mesenteric vein) หลอดเลือดดำกระเพาะอาหาร (gastric vein) และหลอดเลือดดำถุงน้ำดีด้วย (cystic vein) หลอดเลือดดำพอร์ทัลตับเป็นส่วนประกอบสำคัญของระบบไหลเวียนพอร์ทัลตับ และเป็นระบบหลอดเลือดดำพอร์ทัลหนึ่งในสองระบบในร่างกาย ซึ่งอีกระบบหนึ่งอยู่ที่ระบบไหลเวียนพอร์ทัลไฮโปไฟเซียลที่ต่อมใต้สมอง
แฮหัวหุย

ขุนนางรัฐวุยก๊กในศตวรรษที่ 3
| แฮหัวหุย (เซี่ยโหว เวย์) |
| --- | --- |
夏侯威

ข้าหลวงมณฑลกุนจิ๋ว (兗州刺史)
ดำรงตำแหน่ง ค.ศ. ? (?) – ค.ศ. ? (?)
กษัตริย์: ?
ข้าหลวงมณฑลเกงจิ๋ว (荊州刺史)
ดำรงตำแหน่ง ค.ศ. ? (?) – ค.ศ. ? (?)
กษัตริย์: ?
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
บุตร: เซี่ยโหว จฺวิ้น เซี่ยโหว จฺวาง
บุพการี: แฮหัวเอี๋ยน (บิดา) ติ้งชื่อ (มารดา)
อาชีพ: ขุนศึกและขุนนาง
ชื่อรอง: จี้เฉฺวียน (季權)

แฮหัวหุย (มีบทบาทในคริสต์ศตวรรษที่ 3) มีชื่อในภาษาจีนกลางว่า เซี่ยโหว เวย์ (จีน: 夏侯威; พินอิน: Xiàhóu Wēi) ชื่อรอง จี้เฉฺวียน (จีน: 季權; พินอิน: Jìquán) เป็นขุนพลและขุนนางของรัฐวุยก๊กในยุคสามก๊กขอ
จีน เป็นบุตรชายคนที่สี่ของแฮหัวเอี๋ยนและเป็นพระปิตามหัยกา (ตาทวด) ของจักรพรรดิจิ้นยฺเหวียนตี้แห่งราชวงศ์จิ้นตะวันออก
ประวัติ

แฮหัวหุยเป็นบุตรชายคนที่สี่ของแฮหัวเอี๋ยนขุนพลผู้รับใช้โจโฉขุนศึกผู้วางรากฐานของรัฐวุยก๊กในช่วงปลายราชวงศ์ฮั่นตะวันออกก่อนเข้าสู่ยุคสามก๊ก มารดาของแฮหัวหุยมีชื่อสกุลเดิมว่าเตง (丁 ติง) เป็นน้องสาวของภรรยาคนแรกของโจโฉ แฮหัวหุยเป็นสหายสนิทของบุตรชายของโจโฉรวมถึงโจผีและโจสิด แฮหัวหุยยังรู้จักกับเอียวเก๋าตั้งแต่วัยเยาว์และรู้สึกได้ว่าเอียวเก๋ามีความสามารถไม่ธรรมดา จึงแนะนำแฮหัวป๋าพี่ชายคนที่สองให้จัดงานสมรสระหว่างเอียวเก๋าและบุตรสาวของแฮหัวป๋า เอียวเก๋าภายหลังกลายเป็นขุนพลที่มีชื่อเสียงในช่วงปลายยุคสามก๊กและช่วงต้นราชวงศ์จิ้น
ครั้งหนึ่งแฮหัวหุยได้พบกับหมอดูชื่อจู เจี้ยนผิง (朱建平) ซึ่งบอกกับแฮหัวหุยว่า "ท่านจะกลายเป็นผู้ปกครองมณฑลขณะอายุ 48 ปี แต่ท่านก็จะพบกับหายนะครั้งใหญ่เช่นกัน หากท่านรอดจากหายนะมาได้ ท่านจะมีอายุยืนถึง 69 ปี และจะกลายเป็นเสนาบดีอีกด้วย"  ต่อมาแฮหัวหุยดำรงตำแหน่งเป็นข้าหลวง (刺史 ชื่อฉื่อ) ของมณฑลเกงจิ๋วและกุนจิ๋วของรัฐวุยก๊กก่อนวันเกิดปีที่ 48 แต่การณ์ก็ไปเป็นตามคำทำนายของจู เจี้ยนผิง เมื่อแฮหัวหุยล้มป่วยหนักในช่วงปลายปี  แฮหัวหุยคิดว่าตนคงไม่รอดชีวิต จึงสั่งเสียกับครอบครัวที่เตรียมงานศพ แต่แฮหัวหุยก็ต้องประหลาดใจที่ตนหายจากอาการป่วยในช่วงปลายเดือน 12 จึงงานเลี้ยงก่อนวันขึ้นปีใหม่เพื่อเฉลิมฉลอง แฮหัวหุยบอกกับแขกของตนว่า "ข้าหายจากอาการป่วยแล้ว เมื่อดวงตะวันขึ้นในวันพรุ่ง ข้าจะมีอายุ 49 ปี ข้ารอดพ้นจากหายนะที่จู เจี้ยนผิงเคยเตือนไว้แล้ว" หลังงานเลี้ยง จู่ ๆ แฮหัวหุยก็อาการกำเริบและเสียชีวิตด้วยอาการป่วยในคืนนั้น
ครอบครัว

แฮหัวหุยมีบุตรชายอย่างน้อย 2 คน บุตรชายคนแรกชื่อเซี่ยโหว จฺวิ้น (夏侯駿) มีตำแหน่งเป็นข้าหลวง (刺史 ชื่อฉื่อ) ของมณฑลเป๊งจิ๋ว บุตรชายคนที่สองชื่อ เซี่ยโหว จฺวาง (夏侯莊) แต่งงานกับลูกพี่ลูกน้องของหยาง ฮุย-ยฺหวีและมีตำแหน่งเป็นเจ้าเมือง (太守 ไท่โฉ่ว) ของเมืองห้วยหลำ (淮南郡 หฺวานหนานจฺวิ้น)
เซี่ยโหว จฺวางมีบุตรชายอย่างน้อย 2 คนและบุตรสาวอย่างน้อย 1 คน บุตรชายคนแรกชื่อเซี่ยโหว จ้าน (夏侯湛) มีตำแหน่งเป็นทหารม้ามหาดเล็ก (散騎常侍 ซ่านฉีฉางชื่อ) และปลัด (相 เซียง) ของรัฐลำหยง (南陽國 หนานหยางกั๋ว) บุตรชายคนที่สองชื่อเซี่ยโหว ฉุน (夏侯淳) มีตำแหน่งเป็นเจ้าเมืองของเมืองอี้หยาง (弋陽郡 อี้หยางจฺวิ้น) บุตรชายของเซี่ยโหว ฉุนชื่อเซี่ยโหว เฉิง (夏侯承) มีตำแหน่งเป็นทหารม้ามหาดเล็กในยุคราชวงศ์จิ้นตะวันออก บุตรสาวของเซี่ยโหว จฺวางชื่อเซี่ยโหว กวางจี (夏侯光姬) สมรสกับซือหม่า จิ้น  (司馬覲) เจ้าชายของราชวงศ์จิ้นตะวันตก และให้กำเนิดจักรพรรดิจิ้นยฺเหวียนตี้แห่งจักรพรรดิพระองค์แรกของราชวงศ์จิ้นตะวันออก
ดูเพิ่ม

รายชื่อบุคคลในยุคสามก๊ก
เจ้าพระยามหาเทพ

เจ้าพระยามหาเทพ หรือ หมื่นราชเสน่หา (ในราชการ) ขุนนางไทยในสมัย กรุงศรีอยุธยา เกิดเมื่อใดไม่ปรากฏ ปรากฏชื่อครั้งแรกใน ประชุมพงศาวดาร ภาคที่ ๖๔ เมื่อคราวติดตาม ขุนพิเรนทรเทพ ขุนอินทรเทพ และ หลวงศรียศ รวมถึง พระยาพิชัย และ พระยาสวรรคโลก ไปสังหาร ขุนวรวงศาธิราช และ นางพระยาแม่อยู่หัวศรีสุดาจันทร์ ที่คลองสระบัวว่า
ครั้นเช้าตรู่ ขุนวรวงศาธิราชกับแม่ศรีสุดาจันทร์ และราชบุตรที่เกิดด้วย กันนั้น ทั้งพระศรีสินก็ลงเรือพระที่นั่งลำเดียวกัน มาตรงคลองสระบัวขุนอินทรเทพก็ตามประจำมา ฝ่ายขุนพิเรนทรเทพ พระยาพิชัย พระยา สวรรคโลก หลวงศรียศ หมื่นราชเสน่หาในราชการ ครั้นเห็นเรือพระ ที่นั่งขึ้นมา ก็พร้อมกันออกสะกัด ขุนวรวงศาธิราชร้องไปว่า เรือใครตรงเข้ามา ขุนพิเรนทรเทพก็ร้องตอบไปว่า กูจะมาเอาชีวิตเองทั้งสองฝ่ายขุนพิเรนทรเทพก็เร่งให้พายรีบกระหนาบเรือพระที่นั่งขึ้นมา แล้วช่วยกันเข้ากลุ้มรุมจับ ขุนวรวงศาธิราชกับแม่อยู่หัวศรีสุดาจันทร์ และบุตรซึ่งเกิดด้วยกันนั้นฆ่าเสียแล้วให้เอาศพให้เอาศพไปเสียบประจานไว้
เมื่อ พระเทียรราชา ได้ประกอบพระราชพิธีบรมราชาภิเษกขึ้นเป็น สมเด็จพระมหาจักรพรรดิ ก็โปรดเกล้าฯ แต่งตั้ง หมื่นราชเสน่หา (ในราชการ) ขึ้นเป็น เจ้าพระยามหาเทพ ดังคำในประชุมพงศาวดาร ภาคที่ ๖๔ ความว่า
หมื่นราชเสน่หาเป็นเจ้าพระยามหาเทพ พระราชทานลูกพระสนม และเครื่องสูง เครื่องทอง เสลี่ยงงา เสลี่ยงกลีบบัว
แต่หลังจากนั้นก็มิได้ปรากฏชื่อของเจ้าพระยามหาเทพอีกเลย
คาร์ฟูร์

| --- | --- |

ประเภท: บริษัทมหาชน
การซื้อขาย: ยูโรเน็กซต์ปารีส: CA  CAC 40 Component
อุตสาหกรรม: การค้าปลีก
ก่อตั้ง: 1 มกราคม ค.ศ. 1958 ที่อานซี จังหวัดโอต-ซาวัว ประเทศฝรั่งเศส
ผู้ก่อตั้ง: Marcel Fournier 
สำนักงานใหญ่: จังหวัดเอซอน  ฝรั่งเศส
จำนวนที่ตั้ง:  12,300
พื้นที่ให้บริการ: ทั่วโลก
บุคลากรหลัก: อเล็กซ์ซานเดร์ บอมพาร์ด  (ประธาน และ CEO)
ผลิตภัณฑ์: Cash & Carry, warehouse club, discount store, ไฮเปอร์มาร์เก็ต, ซูเปอร์เซ็นเตอร์, ซูเปอร์สโตร์, ซูเปอร์มาร์เก็ต
รายได้: 77.91 พันล้านยูโร (2018)
รายได้จากการดำเนินงาน: 758 ล้านยูโร (2018)
รายได้สุทธิ: –344 ล้านยูโร (2018)
สินทรัพย์: 47.37 พันล้านยูโร (2018)
ส่วนของผู้ถือหุ้น: 11.28 พันล้านยูโร (2018)
พนักงาน: 374,478 (2018)
บริษัทในเครือ: See below
เว็บไซต์: www.carrefour.com
คาร์ฟูร์ (ฝรั่งเศส: Groupe Carrefour) เป็นกลุ่มซูเปอร์มาร์เก็ตข้ามชาติ มีสำนักงานใหญ่อยู่ที่ประเทศฝรั่งเศส มีสาขาอยู่ทั่วโลก ถ้าคิดจากรายได้แล้ว คาร์ฟูร์จะเป็นกลุ่มค้าปลีกที่ใหญ่เป็นอันดับสองของโลก เป็นรองเพียงวอลมาร์ต
ประวัติ

คาร์ฟูร์เปิดร้านสาขาแรกเมื่อปี พ.ศ. 2503 (ค.ศ. 1960) ซึ่งเป็นเพียงแค่ร้านแค่เล็กๆตั้งอยู่ย่านปริมณฑลของเมืองอานซี (Annecy) ซึ่งตั้งอยู่ใกล้กับทางแยก (คำว่า "ทางแยก" ในภาษาฝรั่งเศสเรียกว่า Carrefour) โดย มาร์เซล โฟร์เนียร์ , เดนิส ดอฟเฟรี่ และ จัสเคย์ ดอฟเฟรี่ ซึ่งในปัจจุบันสาขานี้เป็นสาขาที่เล็กที่สุดในโลกของคาร์ฟูร์
ปี ค.ศ. 1970 คาร์ฟูร์มีสาขารวม 7 แห่งและคาร์ฟูร์ได้จดทะเบียนเข้าตลาดหลักทรัพย์ ในปี ค.ศ. 1972 เปิดได้เปิดสาขาที่ใหญ่ที่สุดมีพื้นที่ 24,000 ตารางเมตรขึ้นที่เมืองตูลูส และปี ค.ศ. 1985 คาร์ฟูร์ก็ได้ผลิตสินค้าในตราสัญลักษณ์ของคาร์ฟูร์ ออกสู่ตลาด จนในปี ค.ศ. 1992 คาร์ฟูร์มีสาขาทั้งหมด 120 สาขา
คาร์ฟูร์ในต่างประเทศ > เอเชีย

| ประเทศ | เปิดให้บริการสาขาแรก | จำนวนสาขา ไฮเปอร์มาร์เก็ต | จำนวนสาขา ซูเปอร์มาร์เก็ต | จำนวนสาขา Hard Discounters | จำนวนสาขา Convenience Stores | จำนวนสาขา Cash & Carry |
| --- | --- | --- | --- | --- | --- | --- |
| จีน | 1995 | 231 | – | – | – |  |
| บาห์เรน | 2008 | 1 | – | – | – |  |
| ญี่ปุ่น | 2000 | 7 | – | – | – |  |
| จอร์แดน | 2006 | 3 | 14 | – | – |  |
| คูเวต | 2007 | 1 | – | – | – |  |
| เลบานอน | 2013 | 1 | – | – | – |  |
| โอมาน | 2000 | 7 | – | – | – |  |
| ปากีสถาน | 2009 | 6 | – |  | – |  |
| อินโดนีเซีย | 1998 | 88 | – | – | – |  |
| อิหร่าน | 2009 | 3 | 4 | – | – |  |
| อิรัก | 2012 | 3 | 1 | – | – |  |
| กาตาร์ | 2000 | 3 | 1 | – | – |  |
| ซาอุดิอาระเบีย | 2004 | 11 | 4 | – | – |  |
| ซีเรีย | 2009 | 1 | – | – | – |  |
| ไต้หวัน | 1989 | 64 | 33 | – | – |  |
| สหรัฐอาหรับเอมิเรตส์ | 1995 | 19 | 28 | – | – |  |
คาร์ฟูร์ในอิหร่านและปากีสถาน อนู่ภายใต้การดำเนินการของ MAF ภายใต้ชื่อไฮเปอร์สตาร์
คาร์ฟูร์ในต่างประเทศ > แอฟริกา

| ประเทศ | เปิดให้บริการสาขาแรก | จำนวนสาขา ไฮเปอร์มาร์เก็ต | จำนวนสาขา ซูเปอร์มาร์เก็ต | จำนวนสาขา Hard Discounters | จำนวนสาขา Convenience Stores | จำนวนสาขา Cash & Carry |
| --- | --- | --- | --- | --- | --- | --- |
| อียิปต์ | 2002 | 10 | 26 | – | – |  |
| โมร็อกโก | 2000 | 10 | 30 | – | – |  |
| ตูนีเซีย | 2001 | 1 | 69* | – | 1 |  |
| เคนย่า | 2016 | 3 | – | – | – |  |
คาร์ฟูร์ขายกิจการในแอลจีเรียและเปิดสาขาที่โมร็อกโกในปีเดียวกัน

นอกจากนี้ในตูนิเซีย ยังมี "คาร์ฟูร์ มาร์เก็ต" 37 สาขา และ 32 สาขา ในรูปแบบ คาร์ฟูร์ เอ็กซ์เพลส
คาร์ฟูร์ในต่างประเทศ > ยุโรป

| ประเทศ | เปิดให้บริการสาขาแรก (ค> ศ.) | จำนวนสาขา ไฮเปอร์มาร์เก็ต | จำนวนสาขา ซูเปอร์มาร์เก็ต | จำนวนสาขา Hard Discounters | จำนวนสาขา Convenience Stores | จำนวนสาขา Cash & Carry |
| --- | --- | --- | --- | --- | --- | --- |
| แอลแบเนีย | 2011 | 2 | 15 | – | – | – |
| อาร์เมเนีย | 2015 | 1 | – | – | – | – |
| เบลเยี่ยม | 1969 | 45 | 370 | – | 225 | – |
| ฝรั่งเศส | 1960 | 221 | 1,021 | 897 | 3,245 | 134 |
| จอร์เจีย | 2012 | 2 | 4 | – | – | – |
| อิตาลี | 1993 | 57 | 412 | – | 586 | 13 |
| มาซิโดเนีย | 2012 | 1 | 1 | – | – | – |
| โมนาโก | – | – | 1 | – | – | – |
| โปแลนด์ | 1997 | 84 | 277 | – | 5 | – |
| โปรตุเกส | 1991 | – | – | 365 | – | – |
| โรมาเนีย | 2001 | 32 | 202 | 6 | 59 | - |
| สเปน | 1973 | 173 | 162 | - | 122 | 114 |
| สโลวาเกีย | 2000 | 5 | 0 | 0 |  |  |
| ตุรกี | 1993 | 73 | 99 | 519 | – | – |
ใน วันที่ 15 ตุลาคม ค.ศ. 2008 คาร์ฟูร์ขายธุรกิจในรัสเซียโดยอ้างถึง "การขาดโอกาสในการเติบโตและการเติบโตทางชีวภาพที่เพียงพอ"
คาร์ฟูร์ในต่างประเทศ > อเมริกา

คาร์ฟูร์มีสำนักงานอยู่ใน 3 ประเทศในอเมริกา ได้แก่ บราซิล (ซึ่งเป็นตลาดใหญ่ที่สุดนอกประเทศฝรั่งเศส) อาร์เจนตินาและสาธารณรัฐโดมินิกัน คาร์ฟูร์มีบทบาทในการกระจายสินค้าปลีก 3 ประเภทคือ ไฮเปอร์มาร์เก็ต, ซูเปอร์มาร์เก็ต และ hard discounters คาร์ฟูร์ยังเคยเปิดในเม็กซิโกระหว่างปี พ.ศ. 2538 ถึง 2548 และยังเคยเปิดสาขาในโคลอมเบียและปิดกิจการสาขาทั้งหมดในปี พ.ศ. 2555 และ ร้านค้าปลีกสัญชาติชิลี Cencosud ยังซื้อกิจการคาร์ฟูร์ในประเทศชิลีทั้งหมด และเปลี่ยนชื่อเป็น "จัมโบ้"
| ประเทศ | เปิดให้บริการสาขาแรก (ค> ศ.) | จำนวนสาขา ไฮเปอร์มาร์เก็ต | จำนวนสาขา ซูเปอร์มาร์เก็ต | จำนวนสาขา Hard Discounters | จำนวนสาขา Convenience Stores | จำนวนสาขา Cash & Carry |
| --- | --- | --- | --- | --- | --- | --- |
| อาร์เจนตินา | 1982 | 59 | 103 | 395 | – | – |
| บราซิล | 1975 | 103 | 40 | 305 | 97 | 143 |
| โดมินิกัน | 2000 | 5 | 10 | – | 20 | 85 |
รูปแบบร้าน

คาร์ฟูร์, Atacadão,
คาร์ฟูร์ ไบอาโร่, คาร์ฟูร์ มาร์เก็ต แชมป์เปี้ยน, โกบิ, จีบี ซูเปอร์มาร์เก็ต, จีเอส, คาร์ฟูร์ มินิ, จีม่า, ซูเปโก
คาร์ฟูร์ เอ็กซ์เพลส, คาร์ฟูร์ ซิตี้, คาร์ฟูร์ คอนแทค, Carrefour Montagne, 5 minutes, 8 à Huit, มาร์เช่ พลัส, Proxi, Sherpa, Dìperdì, สไมล์ มาร์เก็ต, เอ็กซ์เพลส, โชปี
Promocash, ดอช มาร์เก็ต, Gross IPer
คาร์ฟูร์ในประเทศไทย

บริษัท เซ็นคาร์ จำกัด เป็นชื่อของคาร์ฟูร์ เมื่อเข้ามาประกอบธุรกิจค้าปลีกในประเทศไทย โดยชื่อมาจาก central + carrefour เนื่องด้วยเป็นการร่วมทุนกันระหว่าง เซ็นทรัล รีเทล คอร์เปอเรชั่น (ซีอาร์ซี) และ คาร์ฟูร์เนเธอร์แลนด์บีวี ในอัตราส่วน 60:40 ในปีพ.ศ. 2539 แต่ภายหลัง ซีอาร์ซี ได้จำนองหุ้นระยะยาวให้กับคาร์ฟูร์ เนื่องด้วยวิกฤติเศรษฐกิจ พ.ศ. 2540 แต่ตามพรบ.ค้าปลีกฯ ไม่อนุญาตให้ต่างชาติถือหุ้นทั้งหมด หุ้นจำนวนดังกล่าวจึงอยู่ที่บริษัทโฮลดิ้งที่จัดตั้งขึ้นใหม่แทนและดำเนินธุรกิจเรื่อยมา จนถึงปี พ.ศ. 2553 ทางคาร์ฟูร์เนเธอร์แลนด์บีวี ได้ตัดสินใจถอนการลงทุนในประเทศไทย เนื่องจากไม่สามารถสร้างผลกำไรได้มากเป็นปีที่ 5 โดยเบื้องต้นมีผู้เสนอเข้าประมูลกิจการถึง 4 ราย คือ บริษัท เซ็นทรัล รีเทล คอร์เปอเรชั่น จำกัด (มหาชน), Casino Guichard-Perrachon หรือกลุ่มคาสิโน จากประเทศฝรั่งเศส (ถือหุ้นอยู่ใน บริษัท บิ๊กซี ซูเปอร์เซ็นเตอร์ จำกัด (มหาชน)), บริษัท เบอร์ลี่ ยุคเกอร์ จำกัด (มหาชน) (BJC) และ ปตท.
จนกระทั่งเมื่อวันที่ 15 พฤศจิกายน พ.ศ. 2553 กลุ่มคาสิโนได้ชนะการประมูลกิจการคาร์ฟูร์ในประเทศไทย ด้วยราคาซื้อขาย 686 ล้านยูโร (ประมาณ 25,044,000,000 บาท) โดยมีธนาคารดอยซ์แบงก์ เป็นที่ปรึกษา ทั้งนี้บริษัทดังกล่าวถือหุ้น บริษัท บิ๊กซี ซูเปอร์เซ็นเตอร์ ในประเทศไทย และ 2 บริษัทจะร่วมตัวกัน และจะส่งผลให้สาขาของบิ๊กซีเพิ่มเป็น 105 สาขาทันที จาก 60 สาขา คิดเป็นมูลค่า 35,500 ล้านบาท และยังส่งผลให้ตลาดค้าปลีกในประเทศไทยเหลือเพียง 2 เจ้าใหญ่เท่านั้น ได้แก่ เทสโก้ โลตัส และบิ๊กซี ซึ่งกิจการก็ได้ควบรวมกันเสร็จสิ้นในเดือนมกราคม 2554 และบิ๊กซีได้บูรณะห้างคาร์ฟูร์จำนวนทั้งหมด 41 สาขาให้กลายเป็นบิ๊กซี ซูเปอร์เซ็นเตอร์ 25 สาขา, บิ๊กซี เอ็กซ์ตร้า 15 สาขา, บิ๊กซี จัมโบ้ 1 สาขาซึ่งเป็นสาขาทดลองตลาด
โดยบิ๊กซีได้กำหนดแบรนด์ใหม่ที่จะมาใช้แทนคาร์ฟูร์คือ บิ๊กซี เอ็กซ์ตร้า เป็นการนำเอาจุดเด่นในด้านการคัดสรรสินค้าจากทุกมุมโลกและการบริการที่เป็นเลิศของคาร์ฟูร์ มารวมกับราคาคุณภาพของบิ๊กซี เพื่อจับกลุ่มลูกค้าในระดับ A+ โดยเฉพาะ ทั้งนี้เป็นผลการศึกษาการให้บริการของ Extra ที่เป็นแบรนด์ไฮเปอร์มาร์เก็ตในประเทศบราซิลของกลุ่มคาสิโน
ข้อวิพากษ์วิจารณ์และข้อถกเถียง

เมื่อวันที่ 1 พฤษภาคม พ.ศ. 2550 พนักงานกว่า 30 คนของคาร์ฟูร์ ในกรุงจาการ์ตา ประเทศอินโดนีเซีย ถูกนำตัวส่งโรงพยาบาลกลาง หลังจากได้รับผลกระทบจาก CO2 ซึ่งตั้งอยู่ชั้นใต้ดินของห้างสรรพสินค้าซึ่งมีการระบายอากาศที่ไม่เพียงพอ
เมื่อวันที่ 26 มิถุนายน 2550 บริษัท ถูกตัดสินลงโทษในข้อหาปลอมแปลงโฆษณา โดยคาร์ฟูร์จัดจำหน่ายผลิตภัณฑ์ที่โฆษณาไว้ไม่เพียงพอและไม่สม่ำเสมอ นอกจากนี้ บริษัท ยังถูกตัดสินลงโทษในการขายผลิตภัณฑ์ที่ต่ำกว่าต้นทุนและรับสินบนจากผู้ค้าส่ง คาร์ฟูร์ได้รับคำสั่งให้จ่ายเงินจำนวน 2 ล้านยูโร
ในคาร์ฟูร์ ในกรุงจาการ์ตา ประเทศอินโดนีเซีย มีชั้นวางของโลหะสูง 5 เมตรวางทับอยู่บนเด็กชายอายุ 3 ปีโดยเสียชีวิตทันทีเนื่องจากมีเลือดออกภายใน หลังจากนั้นครอบครัวของเหยื่ออ้างว่าคาร์ฟูร์ ได้ปฏิเสธที่จะพบกับพวกเขาเพื่อยุติคดี อย่างไรก็ตามเจ้าหน้าที่ฝ่ายกิจการองค์กรของคาร์ฟูร์ปฏิเสธข้อกล่าวหานี้
ดูเพิ่ม

บิ๊กซี
แหล่งข้อมูลอื่น

คาร์ฟูร์ประเทศไทย เก็บถาวร 2005-04-03 ที่ เวย์แบ็กแมชชีน
Carrefour
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะริเวอร์ฟรอนต์  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ทรู ดิจิทัล พาร์ค ไลฟ์  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า 
คาร์ฟูร์ทั่วโลก (2024)

  เปิด
  กำลังจะปิดกิจการ
  ปิดกิจการแล้ว
คาร์ฟูร์สาขาที่ 78 ในจีนตั้งอยู่ที่ เซี่ยงไฮ้ เปิดบริการเมื่อวันที่ 8 มิถุนายน ค.ศ. 2005
คาร์ฟูร์ในประเทศบราซิล
8 à Huit ใน Étretat ประเทศฝรั่งเศส
คาร์ฟูร์ ซิตี้ ในกรุงปารีส ประเทศฝรั่งเศส
ห้างคาร์ฟูร์ในประเทศไทย
รณชัย ถมยาปริวัฒน์

| อ๊อด คีรีบูน |
| --- | --- |
ไฟล์:อ๊อด คีรีบูน.jpg
ข้อมูลพื้นฐาน
ชื่อเกิด: รณชัย ถมยาปริวัฒน์
รู้จักในชื่อ: ลูกคอ 7 ชั้น
เกิด: 17 สิงหาคม พ.ศ. 2507
ที่เกิด: จังหวัดพระนคร ประเทศไทย
เสียชีวิต: 16 ตุลาคม พ.ศ. 2564 (57 ปี) โรงพยาบาลจุฬาลงกรณ์ กรุงเทพมหานคร ประเทศไทย
แนวเพลง: สตริง,โฟล์ค
อาชีพ: นักร้อง นักดนตรี นักแต่งเพลง
เครื่องดนตรี: กีตาร์, ร้องนำ
ช่วงปี: พ.ศ. 2526–2564
ค่ายเพลง: อาร์เอส โปรโมชั่น แกรมมี่ โกลด์
คู่สมรส: ปภัสรา ถมยาปริวัฒน์
อดีตสมาชิก: คีรีบูน
รณชัย ถมยาปริวัฒน์ หรือที่รู้จักกันดีในชื่อว่า อ๊อด คีรีบูน (17 สิงหาคม พ.ศ. 2507 - 16 ตุลาคม พ.ศ. 2564) เป็นนักร้อง นักดนตรี นักแสดงและนักแต่งเพลงชาวไทย  อดีตนักร้องนำและหัวหน้า วงคีรีบูน แนวสตริงคอมโบ ตั้งแต่ปี พ.ศ. 2526 มีบทเพลงที่มีชื่อเสียงคือ "รอวันฉันรักเธอและหากรัก" โดยมีผลงานในนามวงจำนวน 6 ชุด จบปริญญาตรีจากคณะเศรษฐศาสตร์ จุฬาลงกรณ์มหาวิทยาลัย
ประวัติ

ในช่วงที่อยู่กับวงคีรีบูน รณชัยได้เข้าร่วมเป็นหนึ่งในกลุ่มนักร้องชายหญิงที่ร้องเพลงคู่แนวลูกกรุง ในชุด รวมดาว, พบดาว และ นพเก้า ตั้งแต่ปี พ.ศ. 2527 โดยมากร้องคู่กับ อัจฉพรรณี หาญณรงค์ หรือ โอ ปุยฝ้าย จนได้ออกอัลบั้มเต็มคู่กัน 1 ชุด
รณชัย มีอัลบั้มเดี่ยวออกมาอีกนับสิบชุดภายหลังการยุบวง และเคยมีผลงานแสดงภาพยนตร์โดยเป็นพระเอกเพียงเรื่องเดียว คือ ความรักของคุณฉุย ในปี พ.ศ. 2532 คู่กับ รัชนก พูนผลิน
รณชัย ยังเป็นเจ้าของโรงเรียนสอนดนตรีเพื่อการเรียนรู้ "คีรีบูน จีเนียส มิวสิก"
ด้านชีวิตครอบครัวสมรสกับ เอ้ก ปภัสรา ถมยาปริวัฒน์ และมีบุตรสาว 1 คน ชื่อ เอิ๊ก ชมนวรรณ ถมยาปริวัฒน์
รณชัย ได้ไปออกรายการ The Mask Singer หน้ากากนักร้อง ซีซันที่ 4 แข่งใน Group C ฉายา หน้ากากมะพร้าว ร้องเพลง ชาวนากับงูเห่า โดยแพ้ หน้ากากพ่อมด
ในปี พ.ศ. 2562 เขาร่วมแสดงในละครชุดเรื่อง Fleet of Time กาลครั้งหนึ่ง รักของเรา ทางช่อง จีเอ็มเอ็ม 25 โดยรับบทเป็น พ่อของวิน
การเสียชีวิต

เมื่อเวลา 22:15 น. ของวันที่ 16 ตุลาคม พ.ศ. 2564 นายรณชัย ถมยาปริวัฒน์ เสียชีวิตด้วยโรคมะเร็งสมอง ในอายุ 57 ปี
พระบาทสมเด็จพระวชิรเกล้าเจ้าอยู่หัว ​โปรดเกล้าโปรดกระหม่อม​ฯ พระราชทานเพลิงศพเป็นกรณีพิเศษ​ในวันที่ 19 ธันวาคม พ.ศ. 2564 วัดเขมาภิรตารามราชวรวิหาร​ จังหวัดนนทบุรี​